****

**Darbības programmas “Izaugsme un nodarbinātība”**

**1.2.1.specifiskā atbalsta mērķa “Palielināt privātā sektora investīcijas P&A”**

**1.2.1.4. pasākuma “Atbalsts jaunu produktu ieviešanai ražošanā”**

**projektu iesniegumu atlases otrās kārtas nolikums**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2016.gada 10.maija noteikumi Nr.293 “Darbības programmas “Izaugsme un nodarbinātība” 1.2.1.specifiskā atbalsta mērķa “Palielināt privātā sektora investīcijas P & A” 1.2.1.4.pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – MK noteikumi). | |
| Finanšu nosacījumi | Darbības programmas “Izaugsme un nodarbinātība” 1.2.1.specifiskā atbalsta mērķa “Palielināt privātā sektora investīcijas P&A” 1.2.1.4.pasākuma “Atbalsts jaunu produktu ieviešanai ražošanā” (turpmāk - SAM pasākums) ietvaros pieejamais kopējais attiecināmais finansējums ir 70 588 235 *euro*,t.sk.:   * publiskais finansējums - Eiropas Reģionālās attīstības fonda (turpmāk – ERAF) finansējums ir **60 000 000 *euro***; * privātais finansējums vismaz 10 588 235 *euro.*   Projekta iesniegumu atlases otrās kārtas ietvaros ERAF finansējums ir **34 196 411 *euro*** apmērā.  Projekta minimālais attiecināmo izmaksu apmērs ir 500 000 *euro*.  Projekta maksimālais attiecināmo izmaksu apmērs ir 16 000 000 *euro*.  Pasākuma ietvaros vienam projekta iesniegumam kopējais ERAF finansējums nepārsniedz 4 000 000 *euro*.  Publiskā līdzfinansējuma likme no projekta iesniegumā norādītajām kopējām attiecināmajām izmaksām[[1]](#footnote-2) ir:   * sīkajiem (mikro) vai mazajiem komersantiem – 55 %; * vidējiem komersantiem – 45 %; * lielajiem komersantiem – 35 %.   Finansējuma forma – grants.  Pasākuma ietvaros sniegto atbalstu var apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā vai individuālā atbalsta projektā (tai skaitā *de minimis* atbalstu)[[2]](#footnote-3), nepārsniedzot maksimāli pieļaujamo reģionālā atbalsta finansējuma intensitāti:   * sīkajiem (mikro) vai mazajiem komersantiem – 55% * vidējiem komersantiem – 45% * lielajiem komersantiem – 35%   Finansējuma saņēmēja līdzfinansējums, ko veido savi resursi vai ārējais finansējums, kas nav saistīts ar jebkādu komercdarbības atbalstu, ir vismaz 25% no projekta kopējām attiecināmajām izmaksām[[3]](#footnote-4).  Izmaksas ir attiecināmas, ja tās ir radušās ne agrāk kā pēc projekta iesnieguma iesniegšanas sadarbības iestādē[[4]](#footnote-5).  Projektu īsteno ne ilgāk kā četrus gadus no dienas, kad projekta iesniedzējs noslēdzis līgumu ar sadarbības iestādi, bet ne ilgāk kā līdz 2022. gada 30. decembrim. | |
| Projektu iesniegumu atlases īstenošanas veids | Atklāta projektu iesniegumu atlase | |
| Projekta iesnieguma iesniegšanas termiņš | No 2017.gada 21.novembra | līdz 2018.gada 12.aprīlim |

1. **Prasības projekta iesniedzējam**
2. Projekta iesniedzējs ir Uzņēmumu reģistra komercreģistrā reģistrēts komersants vai atbilstīga lauksaimniecības vai mežsaimniecības kooperatīvā sabiedrība, kura ir reģistrēta Uzņēmumu reģistrā.
3. Projekta iesniedzējs sagatavo un iesniedz projekta iesniegumu un biznesa plānu saskaņā ar šī nolikuma un MK noteikumu 30.punkta prasībām.
4. Projekta iesniedzējs nevar pretendēt uz finansējumu, ja tas:
   1. atbilst Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma (turpmāk – Likums) 23.pantā noteiktajiem projektu iesniedzēju izslēgšanas noteikumiem;
   2. atbilst grūtībās nonākuša komersanta statusam[[5]](#footnote-6);
   3. nav iesniedzis projekta iesniedzēja parakstītu apliecinājumu, ka tas nav veicis un neveiks Komisijas regulas Nr.651/2014 14.panta 16.punktā norādītās darbības[[6]](#footnote-7) un, ka uz to neattiecas Komisijas regulas Nr.651/2014 14.panta 17.punktā minētais nosacījums.
5. Atbalsts netiek sniegts Komisijas regulas Nr.651/2014 1.panta 3.punktā vai 13.panta “a”, “b” un “c” apakšpunktā noteiktajās neatbalstāmajās nozarēs, kuras iekļautas šo noteikumu pielikumā. Ja kāda no nozarēm, kurā darbojas projekta iesniedzējs, nav atbalstāma, un projekta iesniedzējs pretendē uz projekta īstenošanu atbalstāmajā nozarē, projekta iesniedzējs skaidri nodala atbalstāmās nozares projekta īstenošanas finanšu plūsmas no citu darbības nozaru finanšu plūsmām projekta īstenošanas laikā un trīs gadus pēc projekta īstenošanas, ja finansējuma saņēmējs atbilst sīkā (mikro), mazā un vidējā komersanta statusam, un piecus gadus pēc projekta īstenošanas, ja tas atbilst lielā komersanta statusam.
6. Uz projekta iesniedzēju neattiecas līdzekļu atgūšanas rīkojums, kas minēts Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 1. panta 4. punkta “a” apakšpunktā.
7. **Atbalstāmās darbības un izmaksas**
8. SAM pasākuma ietvaros ir atbalstāmas darbības, kas noteiktas MK noteikumu 26.punktā.
9. Projekta iesniegumā izmaksas tiek plānotas atbilstoši MK noteikumu 38., 39., 40. un 41.punktam.
10. Ja projekta īstenošanas laikā rodas papildu izdevumi vai sadārdzinājuma izmaksas, finansējuma saņēmējs sedz tās no saviem līdzekļiem.
11. Izmaksu plānošanā jāņem vērā “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā”, kas pieejamas Finanšu ministrijas tīmekļa vietnē - <http://www.esfondi.lv/upload/00-vadlinijas/2-1--attiecinamibas-vadlinijas_2014-2020.pdf>.
12. **Projektu iesniegumu noformēšanas un iesniegšanas kārtība**
13. Projekta iesniegums sastāv no projekta iesnieguma veidlapas (atlases nolikuma 1.pielikums) un tās pielikumiem:
    1. 1.pielikums “Projekta īstenošanas laika grafiks”;
    2. 2.pielikums “Finansēšanas plāns”;
    3. 3.pielikums “Projekta budžeta kopsavilkums”,

kā arī papildus pievienojamiem dokumentiem:

* 1. 4.pielikums – veidlapa “Apliecinājums par atbilstību prasībām un dubultā finansējuma neesamību”;
  2. 5.pielikums – veidlapa “Eksperimentālās tehnoloģijas komponenšu vai iekārtu ražotāja vai uzstādītāja apliecinājums” (attiecināms, ja ir zināms konkrēts ražotājs vai uzstādītājs, ja nav, tad apliecinājums tiek iesniegts tiklīdz ir noslēdzies iepirkums, un ir zināms konkrēts ražotājs vai uzstādītājs). Veidlapā apliecina, ka MK noteikumu 30.3 un 30.6.apakšpunktā minētie parametri un vismaz viens no MK noteikumu 30.1., 30.2., 30.4., 30.5. vai 30.7.apakšpunktā minētajiem parametriem nav pārbaudīts reālā ražošanas vidē, veicot saimniecisko darbību, ilgstošas, intensīvas ekspluatācijas apstākļos;
  3. 6.pielikums - biznesa plāns;
  4. pilnvara, iekšējs normatīvais akts vai cits dokuments, ar kuru projekta iesnieguma veidlapas parakstītājam ir piešķirtas paraksta tiesības (attiecināms, ja projekta iesniegumu paraksta persona, kas nav projekta iesniedzēja atbildīgā, paraksttiesīgā amatpersona);
  5. deklarācija par projekta iesniedzēja atbilstību sīkā (mikro), mazā vai vidējā komersanta kategorijai, kas sagatavota saskaņā ar normatīvajiem aktiem, kas nosaka komercsabiedrību deklarēšanas kārtību atbilstoši mazajai (sīkajai (mikro)) vai vidējai komercsabiedrībai (ja attiecināms);
  6. projekta iesniedzēja vai tā saistītās personas P&A darbības (veiktas pēdējā gada laikā pirms projekta iesniegšanas, lai definētu prasības eksperimentālajai tehnoloģijai un tās komponentēm vai iekārtām) apliecinošs dokuments (kāds no zemāk minētajiem vai ekvivalents), kurš ietver informāciju par P&A darba uzdevumu, vēlamo sasniedzamo rezultātu, iesaistītajiem cilvēkresursiem, finanšu resursiem, termiņiem:
     1. līgumi ar zinātniskajām institūcijām vai pētniecības personālu;
     2. pārskati par veiktajām P&A darbībām,
     3. eksperimentālās izstrādnes,
     4. prototipu apraksti u.tml.;
     5. testi un to rezultāti;
     6. pētījumi un to rezultāti;
     7. projekta iesniedzēja vai tā saistīto uzņēmumu noslēgtais gada pārskats, kuru apstiprinājis zvērināts revidents (dati, kas apliecina P&A izdevumus u.c.).
  7. eksperimentālās tehnoloģijas komponenšu vai iekārtu intelektuālās īpašuma tiesības apliecinošie dokumenti vismaz 20% apmērā no eksperimentālās tehnoloģijas kopējām izmaksām (ja attiecināms);
  8. detalizētas prasības eksperimentālajai tehnoloģijai (iekārtu, programmatūru, palīgiekārtu tehniskās specifikācijas, rasējumi, tehnoloģiskās shēmas u.tml.);
  9. standartiekārtu vai standartkomponenšu iepirkuma procedūru apliecinošie dokumenti, t.sk. tehniskā specifikācija, kurā ir definētas prasības zaļā iepirkuma principu piemērošanai (ja ir izstrādāta un apstiprināta) (ja attiecināms);
  10. standartiekārtu vai standartkomponenšu iespējamo piegādātāju izpētes dokumentācija (sarakste, ekrānšāviņi no iespējamo piegādātāju un/vai pakalpojumu sniedzēju mājas lapām u.tml.), kura satur vismaz zemāk minēto informāciju:
      1. piegādātāja/vai pakalpojuma sniedzēja nosaukums;
      2. adrese;
      3. standartiekārtu un/vai standartkomponenšu modelis, nosaukums, identifikācijas kods;
      4. standartiekārtu un/vai standartkomponenšu iegādes/piegādes cena/izmaksas.
  11. apkopojoša informācija - izziņa vai izdrukas no projekta iesniedzēja grāmatvedības uzskaites sistēmas par aktīvu amortizāciju pēdējo trīs fiskālo gadu laikā (attiecināms, ja projekta iesniedzējs ir lielais komersants un projekta ietvaros tiek plānota modernizācija) vai par pēdējo fiskālo gadu (attiecināms, ja projekta iesniedzējs ir lielais komersants un projekta ietvaros tiek plānota dažādošana), kura ietver zemāk minēto minimālo informāciju par katru aktīvu:
      1. ieraksta kārtas numurs grāmatvedības sistēmā;
      2. ieraksta datums grāmatvedības sistēmā;
      3. aktīva iegādes dokumenta nosaukums, numurs, datums;
      4. aktīva (pamatlīdzekļa (nemateriālā ieguldījuma)) nosaukums;
      5. aktīva kategorija, kas noteikta saskaņā ar likuma “Par uzņēmuma ienākuma nodokli” 13.pantu;
      6. aktīva (pamatlīdzekļa) analītiskās uzskaites un nolietojuma aprēķina kartes (nemateriālā ieguldījuma uzskaites un nolietojuma kartes) numurs, kur ir reģistrēts konkrētais pamatlīdzeklis (nemateriālais ieguldījums);
      7. sākotnējā vērtība;
      8. izslēgšanas datums;
      9. izslēgšanas vērtība;
      10. cita nepieciešamā informācija.
  12. projekta īstenošanai nepieciešamā finansējuma pieejamību apliecinošs dokuments (viens no zemāk minētajiem vai 10.15.2. un 10.15.3.punktā minēto dokumentu kombinācija par projekta kopējo attiecināmo izmaksu summu, nepārsniedzot katra izsniedzēja pēdējā noslēgtā gada pārskatā norādīto pašu kapitāla apmēru):
      1. līgums, kas noslēgts ar Eiropas Savienībā vai Eiropas Ekonomiskajā zonā reģistrētu kredītiestādi, par projekta īstenošanai nepieciešamā aizdevuma piešķiršanu vismaz 50% apmērā no projekta kopējām izmaksām;
      2. līgums, kas noslēgts ar saistīto personu par projekta īstenošanai nepieciešamā finansējuma nodrošināšanu, ja saistītās personas pēdējā noslēgtajā gada pārskatā norādītais pašu kapitāls veido vismaz 100% no projekta kopējām izmaksām;
      3. projekta iesniedzēja valdes lēmums par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100% no projekta kopējām izmaksām.
  13. Eiropas Savienībā vai Eiropas Ekonomiskajā zonā reģistrētas kredītiestādes izsniegta pirmā pieprasījuma līguma izpildes garantijas vēstule par summu ne mazāku kā četri procenti no pieprasītā publiskā finansējuma, kas nodrošina garantijas summas izmaksu MK noteikumu 67.punktā norādītajos gadījumos;
  14. zvērināta revidenta apstiprināts operatīvais finanšu pārskats par laikposmu par 12 mēnešiem līdz pēdējam noslēgtajam mēnesim, kas projekta iesnieguma iesniegšanas dienā nedrīkst būt vecāks par diviem mēnešiem (attiecināms, ja projekta iesniedzējs ir jaunizveidots komersants);
  15. konsolidētais gada pārskats (attiecināms, ja mātes sabiedrība vai saistītie komersanti ir ārvalstīs reģistrētas juridiskas personas, ja projekta iesniedzējs un saistītie uzņēmumi veido konsolidēto gada pārskatu);
  16. informācija par projekta iesniedzēja un/vai tā saistīto uzņēmumu veikto P&A darbu izmaksu apmēru *euro* pa gadiem, kurus projekta iesniedzējs un/vai tā saistītie uzņēmumi ir veikuši katru gadu pēdējo trīs gadu laikā pirms projekta iesniegšanas gada. Informāciju ir apstiprinājis zvērināts revidents (attiecināms, ja kādā no pēdējo trīs gadu pārskatiem nav pieejams P&A atšifrējums);
  17. īpašumtiesības vai ilgtermiņa nomas tiesības apliecinošie dokumenti (zeme, ēkas) (ja attiecināms);
  18. tulkojums atbilstoši projektu iesniegumu atlases nolikuma 13.punktā norādītajam;
  19. papildus dokumenti, kas skaidro projekta iesniegumā plānoto darbību un rezultātu pamatotību, lietderību, efektivitāti (ja attiecināms, piem., būvniecības dokumentācija, atļaujas, noietu pamatojoši dokumenti, u.c.).

1. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (atlases nolikuma 2.pielikums)*.*
2. Projekta iesniedzējs projekta iesniegumu sagatavo un iesniedz Kohēzijas politikas fondu vadības informācijas sistēmā 2014.-2020.gadam (turpmāk – KP VIS) <https://ep.esfondi.lv>.

**Projektu iesniegumu noformēšanas kārtība**

1. Projekta iesniegums jāiesniedz latviešu valodā. CFLA nodrošinās dokumentu tulkošanu no latviešu uz angļu valodu. Projekta iesniegumu, izņemot 10.4., 10.7., 10.8., 10.14., 10.15., 10.16., 10.17., 10.18., 10.19. un 10.20.punktā minētos dokumentus, var papildus iesniegt arī angļu valodā. Ja kāds no projekta iesnieguma pielikumiem ir citā valodā (ne latviešu vai angļu valodā), projekta iesniedzējam jāpievieno tā tulkojumu latviešu valodā Ministru kabineta 2000.gada 22.augusta noteikumu Nr.291 “Kārtība, kādā apliecināmi dokumentu tulkojumi valsts valodā” noteiktajā kārtībā.
2. Projekta iesnieguma pielikumus numurē secīgi, turpinot projekta iesnieguma veidlapas obligāto pielikumu numerāciju. Papildus minētajiem pielikumiem, projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
3. Projekta iesniegumu paraksta projekta iesniedzēja atbildīgā persona vai tā pilnvarota persona. Personas, kura paraksta projekta iesniegumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja projekta iesniegumu paraksta projekta iesniedzēja pilnvarota persona, pievieno attiecīgu dokumentu par konkrētai personai izdotu pilnvarojumu.
4. Projekta iesniegumā summas norāda *euro* ar precizitāti līdz 2 zīmēm aiz komata.
5. Iesniedzot projekta iesniegumu KP VIS, projekta iesniedzējs aizpilda norādītos datu laukus un pievieno nepieciešamos pielikumus.

**Projektu iesniegumu iesniegšanas kārtība**

1. Centrālā finanšu un līgumu aģentūra kā sadarbības iestāde (turpmāk – sadarbības iestāde) publicē paziņojumu par projektu iesniegumu atlasi oficiālajā izdevumā “Latvijas Vēstnesis” un sadarbības iestādes tīmekļa vietnē.
2. Projekta iesniegumu iesniedz, izmantojot KP VIS <https://ep.esfondi.lv>.
3. Projekta iesniegumu iesniedz līdz projektu iesniegumu iesniegšanas beigu termiņam.
4. Ja projekta iesniegums tiek iesniegts pēc projektu iesniegumu iesniegšanas beigu termiņa, tas netiek vērtēts un projekta iesniedzējam tiek nosūtīts sadarbības iestādes paziņojums par atteikumu vērtēt projekta iesniegumu.
5. Garantēts tehniskais atbalsts par projekta iesnieguma aizpildīšanu KPVIS e-vidē tiek sniegts CFLA oficiālajā darba laikā, aizpildot sistēmas pieteikumu cid:image001.png@01D357CA.D04EECC0 vai rakstot uz [vis@cfla.gov.lv](mailto:vis@cfla.gov.lv), vai zvanot uz šādiem telefonu numuriem: 20003306; 66939696.
6. **Projektu iesniegumu vērtēšanas kārtība**
7. Projektu iesniegumu vērtēšanai sadarbības iestādes vadītājs ar rīkojumu izveido projektu iesniegumu vērtēšanas komisiju (turpmāk – vērtēšanas komisija).
8. Vērtēšanas komisijas sastāvā iekļauj pārstāvjus no sadarbības iestādes, atbildīgās iestādes, kuras pārziņā ir attiecīgais specifiskā atbalsta mērķis un attiecīgās jomas ministrijas pārstāvi, kā arī vadošās iestādes pārstāvi novērotāja statusā.
9. Vērtēšanas komisija darbojas saskaņā ar Eiropas Savienības fondu projektu iesniegumu vērtēšanas komisijas nolikumu, kuru apstiprina sadarbības iestādes vadītājs.
10. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, projektu iesniegumu vērtēšanas komisijas nolikumam, atlases nolikuma 4.pielikumā iekļautajiem projektu iesniegumu vērtēšanas kritērijiem, kā arī ir atbildīgi par konfidencialitātes ievērošanu.
11. Vērtēšanas komisija vērtē projekta iesnieguma atbilstību projektu iesniegumu vērtēšanas kritērijiem (atlases nolikuma 4.pielikums), izmantojot projektu iesniegumu vērtēšanas kritēriju piemērošanas metodiku (atlases nolikuma 5.pielikums) un aizpildot projekta iesnieguma vērtēšanas veidlapu.
12. Atbilstību projektu iesniegumu vērtēšanas kritērijiem (atlases nolikuma 4.pielikums) vērtē šādā secībā:
    1. sākot vērtēšanu, vispirms vērtē projekta iesnieguma atbilstību vienotajam kritērijam Nr.2 un specifiskajiem atbilstības kritērijiem Nr.2, Nr.3, Nr.5 un Nr.9 (neprecizējamie kritēriji). Ja projekta iesniegums neatbilst vienotajam kritērijam Nr.2 vai vismaz vienam no iepriekš minētajiem specifiskajiem atbilstības kritērijiem, tā vērtēšanu neturpina, un projekta iesniegumam netiek piešķirti punkti;
    2. ja projekta iesniegums atbilst 28.1.punktā minētajiem kritērijiem, vērtē projekta iesnieguma atbilstību vienotajam izvēles kritērijam Nr.1 (neprecizējamais kritērijs). Ja projekta iesniegums neatbilst vienotajam izvēles kritērijam Nr.1, tā vērtēšanu neturpina, un projekta iesniegumam netiek piešķirti punkti;
    3. ja projekta iesniegums atbilst 28.1. un 28.2.punktā minētajiem kritērijiem, vērtē projekta iesnieguma atbilstību vienotajam kritērijam Nr.1 (neprecizējamais kritērijs). Ja projekta iesniegums neatbilst vienotajam kritērijam Nr.1, tā vērtēšanu neturpina, un projekta iesniegumam netiek piešķirti punkti;
    4. ja projekta iesniegums atbilst 28.1., 28.2. un 28.3.punktā minētajiem kritērijiem, vērtē projekta iesnieguma atbilstību kvalitātes kritērijiem Nr.1, Nr.2, Nr.3, Nr.4 un Nr.5 (izslēdzoši kvalitātes kritēriji, kuros ir noteikts minimālais punktu skaits). Ja projekta iesniegums nesaņem kādā no kvalitātes kritērijiem Nr.1, Nr.2, Nr.3, Nr.4, Nr.5 minimālo noteikto punktu skaitu, tā vērtēšanu neturpina, un projekta iesniegumam netiek piešķirti punkti. Ja projekta iesniegums saņem katrā no kvalitātes kritērijiem Nr.1, Nr.2, Nr.3, Nr.4 un Nr.5 minimālo noteikto punktu skaitu, tad vērtē projekta iesnieguma atbilstību pārējiem kritērijiem, kas nav izslēdzoši un ir precizējami.
13. Sadarbības iestāde, lai pārliecinātos par projektu iesniegumu atbilstību MK noteikumu 15., 17., 28.punktā minētajiem nosacījumiem, nodrošina atbilstošu Eiropas Komisijas ekspertu datubāzē (turpmāk – ekspertu datu bāze) iekļautu ekspertu piesaisti.
14. Projektu iesniegumu vērtēšanai piesaista ekspertus, kuri atbilst sekojošiem kritērijiem:
    1. Eksperts ir reģistrējies ekspertu datu bāzē (<https://ec.europa.eu/programmes/horizon2020/en/experts>),
    2. Ekspertam ir doktora grāds (*Professional Doctorate* vai *PhD*)
    3. Eksperta kvalifikācija atbilst vērtējamā projekta iesnieguma nozares apakšnozarei, kuru identificē, balstoties uz atslēgas vārdiem, kas definēti projekta iesnieguma veidlapas 1.1.punktā “Projekta kopsavilkums”;
    4. Ekspertam ir atbilstoša profesionālā pieredze un kompetence:
       1. vismaz 10 gadu pieredze nozarē un apakšnozarē;
       2. piedalījies vismaz trīs pētījumos vai tehnoloģiju ieviešanā uzņēmumos pēdējo 10 gadu laikā;
       3. pieredze pētījumos, projektos vai tehnoloģiju ieviešanā tehnoloģiju gatavības līmeņos (turpmāk - TRL) no TRL 4 – TRL 8;
       4. piedalījies vismaz trīs pētījumos vai projektos, kuru kopējā izmaksu summa ir lielāka par 500 000 *euro*.
15. Katru projekta iesniegumu vērtē divi eksperti, katrs aizpildot vērtēšanas veidlapu (atlases nolikuma 7.pielikums). Viens no abiem projekta iesnieguma vērtēšanā iesaistītajiem ekspertiem ir galvenais eksperts, kurš ir atbildīgs par abu ekspertu konsolidētā viedokļa formulēšanu un apstiprināšanu. Otram ekspertam ir jāapstiprina konsolidēto vērtējumu. Viens eksperts var veikt vairāku projektu iesniegumu vērtēšanu atbilstoši savai kvalifikācijai, pieredzei.
16. Projekta iesniegums tiek vērtēts divos posmos:
    1. katra eksperta sākotnējais individuālais vērtējums, atbilstoši vērtēšanas kritērijiem,
    2. abu ekspertu vērtējumu konsolidētā viedokļa formulēšana, saskaņošana un apstiprināšana.
17. Ekspertu konsolidēto vērtējumu apstiprina abi eksperti, un tas tiek ņemts vērā, pieņemot lēmumu par projekta iesnieguma apstiprināšanu, apstiprināšanu ar nosacījumu vai noraidīšanu. Ekspertu konsolidētais vērtējums satur pamatotu argumentāciju katrā no vērtēšanas kritērijiem.
18. Ja pēc abu ekspertu individuālā vērtējuma sniegšanas galvenais eksperts konsolidētā viedokļa formulēšanas laikā konstatē, ka konsolidēto viedokli nav iespējams sagatavot viedokļu būtiskas atšķirības pastāvēšanas dēļ, galvenais eksperts atzinumā norāda, ka konsolidētais viedoklis netiek apstiprināts. Tad tiek pieaicināts trešais eksperts, kurš iepazīstas ar abu iepriekšējo ekspertu sagatavotajiem sākotnējiem individuālajiem vērtējumiem, galvenā vērtētāja izstrādāto konsolidēto versiju - projektu un otra eksperta iebildumiem. Trešais eksperts izvērtē projekta iesniegumu un sagatavo konsolidēto vērtējumu, vienojoties ar to no pirmreizējiem ekspertiem, kura vērtējums ir tuvāks trešā eksperta vērtējumam. Konsolidēto vērtējumu apstiprina divi eksperti.
19. Pirms vērtēšanas uzsākšanas katrs no ekspertiem paraksta interešu konflikta neesamības, objektivitātes un konfidencialitātes apliecinājumu.
20. Pēc vērtēšanas projektu iesniegumi tiek sarindoti atbilstoši saņemtajiem punktiem prioritārā secībā. Gadījumā, ja ir projektu iesniegumi ar vienādu punktu skaitu, tad priekšroka tiek dota tiem projektu iesniegumiem, kuri ir ar augstāku punktu skaitu kvalitātes kritērijā Nr.3.1. Gadījumā, ja arī kvalitātes kritērijā Nr.3.1. ir iegūts vienāds punktu skaits, prioritārā secībā priekšroka tiek piešķirta projektam, kam ir augstāks punktu skaits kvalitātes kritērijā Nr.3.3. Ja gan kvalitātes kritērijā Nr.3.1., gan kvalitātes kritērijā Nr.3.3. ir vienāds punktu skaits, tad priekšroka tiek piešķirta projektam, kam ir augstāks punktu skaits kvalitātes kritērijā Nr.4. Ja arī kvalitātes kritērijā Nr.4 ir vienāds punktu skaits, tad priekšroka tiek piešķirta projektam, kam ir mazākā pieprasītā finansējuma intensitāte kvalitātes kritērijā Nr.6.
21. Vērtēšanas komisija sēdē izskata un apspriež projekta iesnieguma vērtējumu un lemj par vērtēšanas rezultātu apstiprināšanu vai apstiprināšanu ar nosacījumu vai noraidīšanu.
22. Vērtēšanas komisijas lēmums tiek atspoguļots vērtēšanas komisijas atzinumā.
23. Ja projekta iesniegums apstiprināms ar nosacījumu/iem, vērtēšanas komisijas atzinumā norāda nosacījumu izpildei noteiktās darbības un termiņu. Projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
24. Pēc precizētā projekta iesnieguma saņemšanas sadarbības iestādē, vērtēšanas komisija izvērtē veiktos precizējumus projekta iesniegumā atbilstoši kritērijiem, kuru izpildei tika izvirzīti papildu nosacījumi, un aizpilda projekta iesnieguma vērtēšanas veidlapu.
25. **Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu** **un paziņošanas kārtība**
26. Pamatojoties uz vērtēšanas komisijas atzinumu, sadarbības iestāde izdod administratīvo aktu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
27. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem 3 mēnešu laikā pēc projektu iesniegumu iesniegšanas beigu datuma.
28. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
    1. uz projekta iesniedzēju nav attiecināms neviens no Likuma 23.pantā minētajiem izslēgšanas noteikumiem;
    2. projekta iesniegums atbilst projektu iesniegumu vērtēšanas kritērijiem;
    3. SAM pasākuma projektu iesniegumu atlases ietvaros ir pieejams finansējums projekta īstenošanai.
29. Lēmumu par projekta iesnieguma apstiprināšanu ar nosacījumu sadarbības iestāde pieņem, ja projekta iesniegums neatbilst kādam no projektu iesniegumu vērtēšanas precizējamajiem kritērijiem un projekta iesniedzējam jāveic sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem.
30. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, vērtēšanas komisija to izvērtē un sniedz atzinumu par nosacījumu izpildi vai neizpildi. Pamatojoties uz vērtēšanas komisijas atzinumu, sadarbības iestāde izdod:
    1. atzinumu par lēmumā noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
    2. atzinumu par lēmumā noteikto nosacījumu neizpildi un projekta iesnieguma noraidīšanu, ja projekta iesniedzējs neizpilda lēmumā ietvertos nosacījumus vai neizpilda tos noteiktajā termiņā.
31. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
    1. uz projekta iesniedzēju attiecas vismaz viens no Likuma 23.pantā minētajiem izslēgšanas noteikumiem;
    2. projekta iesniegums neatbilst projektu iesniegumu vērtēšanas kritērijiem, un nepilnības novēršana ietekmētu projekta iesniegumu pēc būtības;
    3. SAM pasākuma projektu iesniegumu atlases ietvaros nav pieejams finansējums projekta īstenošanai.

46.1 Ja projekta iesniegums neatbilst izslēdzošajiem kritērijiem vai nesaņem minimālo punktu skaitu kvalitātes kritērijos un tā vērtēšana netiek turpināta, lēmumu par projekta iesnieguma noraidīšanu sadarbības iestāde var pieņemt uzreiz pēc projekta iesnieguma izvērtēšanas, negaidot pārējo projektu iesniegumu vērtējumu.

1. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā vai papīra dokumenta formā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procedūru.
2. Informāciju par apstiprinātajiem projektu iesniegumiem publicē sadarbības iestādes tīmekļa vietnē [www.cfla.gov.lv](http://www.cfla.gov.lv).
3. **Papildu informācija**
4. Saskaņā ar MK noteikumu 59.punktā noteikto, projekta iesniedzējam pēc projekta iesnieguma apstiprināšanas un līguma par projekta īstenošanu noslēgšanas būs iespēja saņemt avansa maksājumu, kas nepārsniedz 35% apmērā projekta īstenošanai piešķirtā ERAF finansējuma. Saskaņā ar MK noteikumu 59.1 punktā noteikto, finansējuma saņēmējam ir pieejams avansa maksājums, ja finansējuma saņēmējs ir atvēris kontu Valsts kasē vai darījumu kontu Latvijas Republikā reģistrētā kredītiestādē, vai kontu Latvijas Republikā reģistrētā kredītiestādē un iesniedzis kredītiestādes garantiju par avansa summu.
5. Jautājumus par projekta iesnieguma sagatavošanu un iesniegšanu lūdzam nosūtīt uz elektroniskā pasta adresi [atlase@cfla.gov.lv](mailto:atlase@cfla.gov.lv) vai lūdzam vērsties sadarbības iestādes klientu apkalpošanas centrā (Meistaru ielā 10, Rīgā, tālrunis 66939777). Atbildes uz iesūtītajiem jautājumiem tiks nosūtītas elektroniski jautājuma uzdevējam. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā 5 darba dienas līdz projektu iesniegumu iesniegšanas beigu termiņam. Atbildes uz uzdotajiem jautājumiem ir pieejamas sadarbības iestādes tīmekļa vietnē.
6. Aktuālā informācija par projektu iesniegumu atlasēm ir pieejama sadarbības iestādes tīmekļa vietnē <http://cfla.gov.lv/lv/es-fondi-2014-2020/izsludinatas-atlases>.
7. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
8. Saskaņā ar Likuma 27.pantu, sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
   1. apzināti ir sniegusi nepatiesu informāciju, kas ir būtiska projekta iesnieguma novērtēšanai;.
   2. īstenojot projektu Likuma izpratnē, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas ir bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi Likuma 20.panta 13.punktā minētajā normatīvajā aktā paredzētās tiesības vienpusēji atkāpties no līguma par projekta īstenošanu.

**Pielikumi:**

|  |  |  |
| --- | --- | --- |
| 1.pielikums | Projekta iesnieguma veidlapa un tās pielikumi | uz 31 (trīsdesmit vienas) lappuses. |
| 2.pielikums | Projekta iesnieguma veidlapas aizpildīšanas metodika | uz 31 (trīsdesmit vienas) lappuses. |
| 3.pielikums. | Biznesa plāna aizpildīšanas metodika | uz 20 (divdesmit) lappusēm. |
| 4.pielikums. | Projektu iesniegumu vērtēšanas kritēriji | uz 8 (astoņām) lappusēm. |
| 5.pielikums. | Projektu iesniegumu vērtēšanas kritēriju piemērošanas metodika | uz 78 (septiņdesmit astoņām) lappusēm. |
| 6.pielikums. | Līguma par projekta īstenošanu projekts | uz 17 (septiņpadsmit) lappusēm. |
| 7.pielikums. | Eksperta atzinuma aizpildīšanas vadlīnijas un forma | uz 8 (astoņām) lappusēm. |

1. Saskaņā ar 2014. gada 17. jūnija Komisijas Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.651/2014), 14.panta 12.punktu [↑](#footnote-ref-2)
2. Saskaņā ar Komisijas regulas Nr.651/2014 8.panta 3.punktu [↑](#footnote-ref-3)
3. Saskaņā ar Komisijas regulas Nr.651/2014 14.panta 14.punktu. [↑](#footnote-ref-4)
4. Saskaņā ar Komisijas regulas Nr.651/2014 6.panta 2.punktu. [↑](#footnote-ref-5)
5. Saskaņā ar Komisijas regulas Nr.651/2014 2.panta 18.punkta definīciju. [↑](#footnote-ref-6)
6. Darbības definētas Komisijas regulas Nr.651/2014 2.panta 61.punkta “a” apakšpunktā. [↑](#footnote-ref-7)